
PATVIRTINTA
Priėmimo ir integracijos agentūros 
direktoriaus 2026 m.                  d.  
įsakymu Nr. VK-


PRIĖMIMO IR INTEGRACIJOS AGENTŪROS
[bookmark: _Hlk175305470]FINANSŲ SPECIALISTO PADĖJĖJO
 PAREIGYBĖS APRAŠYMAS

I SKYRIUS
PAREIGYBĖ

1.  Priėmimo ir integracijos agentūros (toliau – Agentūra) finansų specialisto padėjėjo, darbuotojo, dirbančio pagal darbo sutartį (toliau – specialistas), pareigybė priskiriama specialistų pareigybių grupei.
2.  Pareigybės lygis – B.
3.  Finansų specialisto padėjėjo pareigybė reikalinga užtikrinti Agentūros finansų apskaitos kontrolę.  
4.  Specialistas yra tiesiogiai pavaldus Finansų valdymo skyriaus vadovui (toliau – skyriaus vadovas). 

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5.   Darbuotojas, einantis šias pareigas, turi atitikti šiuos specialius reikalavimus:
[bookmark: _Hlk173138739]5.1. turėti ne žemesnį kaip aukštąjį koleginį išsilavinimą su profesinio bakalauro kvalifikaciniu laipsniu, ar aukštesnįjį išsilavinimą, įgytą iki 2009 metų, ar specialųjį vidurinį išsilavinimą, įgytą iki 1995 metų;
5.2. išmanyti ir gebėti taikyti praktiškai Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius  buhalterinį, finansų valdymo darbą;
[bookmark: _Hlk229389830]5.3. išmanyti dokumentų rengimo taisykles, gebėti jas taikyti praktiškai;
5.4. turėti gerus darbo kompiuteriu įgūdžius, mokėti dirbti Microsoft Office programiniu paketu;
5.5. gebėti savarankiškai planuoti ir organizuoti savo veiklą;
5.6. nuolat siekti atnaujinti savo teorines darbo žinias ir praktinius darbo įgūdžius.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. vykdo einamąją finansų kontrolę;
6.2. finansų specialistui padeda priimti SABIS sistemoje gautas iš tiekėjų sąskaitas faktūras, teikti jas atsakingiems asmenims;
6.3. atsakingų asmenų sutikrintas sąskaitas faktūras, patvirtintas Agentūros direktoriaus ar jo įgalioto kito įstaigos darbuotojo, gautas DBSIS dokumentų valdymo sistemą,  sutartu saugiu būdu ir teisingomis dimensijomis padeda finansų specialistui pateikti apmokėjimui centralizuotai apskaitos įstaigai Nacionaliniam bendrųjų funkcijų centrui (toliau - NBFC);  
6.4. sutartu saugiu būdu padeda finansų specialistui pateikti NBFC darbuotojui nemokamai gauto turto ar kitų materialinių vertybių pajamavimui būtinus dokumentus; 
6.5. sutartu saugiu būdu padeda finansų specialistui pateikti NBFC darbuotojui atsakingų asmenų bei komisijos pasirašytus materialinių vertybių nurašymo aktus, suveda į finansų valdymo sistemą FABIS turto, kitų materialinių vertybių, vaistų perdavimo, nurašymo aktų informaciją;
6.6. bendradarbiauja su NBFC darbuotojais Agentūros buhalterinės apskaitos klausimais;
6.7. pagal gautus mokėjimo žiniaraščius padeda finansų specialistui išmokėti užsieniečiams pinigines pašalpas;
6.8. [bookmark: _Hlk229390052]pildo ir tvarko su darbine veikla susijusią dokumentaciją, formuoja bei nustatyta tvarka perduoda į archyvą bylas;
6.9. užtikrina ir kontroliuoja, kad gaunamos ir išduodamos materialinės vertybės atitiktų kiekius, nurodytus apskaitos dokumentuose;
6.10. užtikrina tinkamą duomenų kaupimą, rengia ir pateikia ataskaitas apie materialinių vertybių apyvartą ir likučius, dalyvauja atliekant planines bei metines inventorizacijas;
6.11. užtikrina Agentūros aprūpinimą materialinėmis vertybėmis, paskirstymą ir išdavimą, organizuoja ir vykdo jų parvežimą iš Agentūros sandėlio;
6.12. neatskleidžia konfidencialios informacijos susijusios su Agentūros veikla ir darbuotojais;
6.13. [bookmark: _Hlk229390080]siekdamas užtikrinti tinkamą funkcijų vykdymą, naudojasi Dokumentų valdymo sistema; 
6.14. vykdo Agentūros direktoriaus ir skyriaus vadovo nurodymus, susijusius su pareigybei priskirtų funkcijų atlikimu ir Agentūros finansų valdymu.

